Amedya : Lalam jilat di tmezgunt n Sinistri (une lame gillette), icebba-tt akka acku d yiwet teḥrec, teqḍeε, temmal-d d acu-tt uqbel ad tt-walin, neɣ ad tt-ɣren. Ad d-naf Bertolt Brecht d netta i yessexdamen iwudam icuban wigi n Muḥya, anda isem n uwadem icud ɣer twuri-ines neɣ ɣer ṭṭbiεa-ines deg tmezgunt. Muḥya d yiwen iḥemmlen aṭas timezgunin n Bertolt Brecht, anda i d-yessuqel-iten-id ɣer teqbaylit am : Aneggaru ad yerr tabburt (la décision), Llem-ik ddu d uḍar-ik (l‟Exception et la règle). Kra imedyaten n yiwudam n Bertolt Brecht i dyessuqel Muḥya ɣer teqbaylit.